Ministru kabineta noteikumu projekta

„Grozījumi Ministru kabineta 2011.gada 1.novembra noteikumos Nr.850 „Nacionālā veselības dienesta nolikums””

sākotnējās ietekmes novērtējuma ziņojums

(anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 1.novembra noteikumos Nr.850 „Nacionālā veselības dienesta nolikums”” (turpmāk – noteikumu projekts) izstrādāts saskaņā ar Ministru kabineta 2012.gada 23.februāra rīkojuma Nr.101 „Par Slimību profilakses un kontroles centra izveidošanu un Veselības ministrijas un Zemkopības ministrijas padotībā esošo valsts pārvaldes iestāžu reorganizāciju” (turpmāk – MK rīkojums) 1., 5. un 17.punktu un 14.2.apakšpunktu. |
| 2. | Pašreizējā situācija un problēmas | Ministru kabineta 2011.gada 1.novembra noteikumu Nr.850 „Nacionālā veselības dienesta nolikums” (turpmāk – MK noteikumi Nr. 850) 3.punkts nosaka Nacionālā veselības dienesta funkcijas (turpmāk – NVD).  MK rīkojums paredz 2012.gada 1.aprīlī izveidot veselības ministra pakļautībā esošu tiešās pārvaldes iestādi „Slimību profilakses un kontroles centrs” (turpmāk - SPKC) un nodot atsevišķus NVD pārvaldes uzdevumus SPKC.  Saskaņā ar MK rīkojuma 5.punktu SPKC pārņem NVD pārvaldes uzdevumus šādās jomās:   * uz zinātniskiem pierādījumiem balstītu priekšlikumu izstrādāšana veselības aprūpes un sabiedrības veselības politikas veidošanai un priekšlikumu sniegšana par tās prioritātēm; * sabiedrības veselības un veselības aprūpes statistikas informācijas iegūšana, apkopošana, apstrādāšana un analizēšana; * sabiedrības veselības monitoringa veikšana; * Eiropas Narkotiku un narkomānijas uzraudzības centra nacionālā koordinācijas punkta un nacionālā references centra funkciju veikšana atbilstoši Eiropas Parlamenta un Padomes 2006.gada 12.decembra Regulai (EK) Nr. 1920/2006 par Eiropas Narkotiku un narkomānijas uzraudzības centru; * agrīnās brīdināšanas sistēmas par jaunām psihoaktīvām vielām nodrošināšana atbilstoši Padomes 2005.gada 10.maija Lēmumam 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām; * iedzīvotāju genoma valsts reģistra darbības nodrošināšana.   Līdz ar to nepieciešams veikt grozījumus MK noteikumos Nr. 850, svītrojot no NVD nolikuma tos punktus, kuros minētās funkcijas un no tām izrietošos uzdevumus turpmāk veiks SPKC. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts paredz veikt grozījumus MK noteikumos Nr. 850, svītrojot no NVD nolikuma tos punktus, kuros minētās funkcijas un no tām izrietošos uzdevumus turpmāk veiks SPKC.  Noteikumu projekta 1.5. apakšpunkts paredz svītrot MK noteikumu Nr. 850 4.3.2.5. apakšpunktu, kas noteic, ka NVD veido, uztur un papildina datu prezentācijas sistēmu. Minētā datu prezentācijas sistēma ir Latvijas veselības un veselības aprūpes rādītāju datubāze. Ņemot vērā, ka MK rīkojuma 5.2.apakšpunkts paredz no NVD nodot SPKC funkciju – iegūt, apkopot, apstrādāt un analizēt sabiedrības veselības un veselības aprūpes statistikas informāciju, šo uzdevumu – veidot, uzturēt un papildināt datu prezentācijas sistēmu – ir nepieciešams uzticēt SPKC. Tādēļ ir sagatavots Ministru kabineta noteikumu projekts „Slimību profilakses un kontroles centra nolikums”, iekļaujot punktu, kas paredz, ka datu prezentācijas sistēmu veidos, uzturēs un papildinās SPKC. Līdz ar to nepieciešams svītrot MK noteikumu Nr. 850 4.3.2.5. apakšpunktu.  Saskaņā ar projekta 1.6. apakšpunktu no MK noteikumiem Nr. 850 paredzēts svītrot 4.13. apakšpunktu, kas noteic, ka NVD iegūst, apkopo, apstrādā un analizē datus par veselības aprūpes pakalpojumiem, iedzīvotāju veselības stāvokli, veselības riska faktoriem, sabiedrības veselības problēmām, atkarības slimībām un garīgo veselību. Savukārt MK rīkojuma Nr. 101 5.2. apakšpunkts noteic, ka SPKC tiek nodots NVD pārvaldes uzdevums ­– iegūt, apkopot, apstrādāt un analizēt sabiedrības veselības un veselības aprūpes statistikas informāciju, kas noteikts MK noteikumu Nr. 850 3.18.apakšpunktā. Ņemot vērā, ka MK noteikumu Nr. 850 4.13. apakšpunktā noteiktais uzdevums izriet no MK noteikumu Nr. 850 3.18.apakšpunktā noteiktās funkcijas, šo uzdevumu – iegūt, apkopot, apstrādāt un analizēt datus par veselības aprūpes pakalpojumiem, iedzīvotāju veselības stāvokli, veselības riska faktoriem, sabiedrības veselības problēmām, atkarības slimībām un garīgo veselību – ir nepieciešams uzticēt SPKC. Tādēļ ir sagatavots Ministru kabineta noteikumu projekts „Slimību profilakses un kontroles centra nolikums” (VSS-167, 23.02.2012. Valsts sekretāru sanāksme, prot. Nr. 8 24. §), precizētajā un starpministriju saskaņošanai izsūtītajā projektā iekļaujot attiecīgus punktus, kas paredz, ka viena no SPKC funkcijām būs iegūt, apkopot, apstrādāt un analizēt sabiedrības veselības un veselības aprūpes statistikas informāciju; un šīs funkcijas izpildei SPKC veiks uzdevumu - iegūs, apkopos, apstrādās un analizēs datus par veselības aprūpes pakalpojumiem, iedzīvotāju veselības stāvokli, infekcijas slimībām, veselības riska faktoriem, sabiedrības veselības problēmām, atkarības slimībām un garīgo veselību. Līdz ar to nepieciešams svītrot MK noteikumu Nr. 850 3.18. un 4.13. apakšpunktu.  Noteikumu projekts atrisinās 2.punktā minētās problēmas. |
| 5. | Projekta izstrādē iesaistītās institūcijas | Noteikumu projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Plaša sabiedrības iesaistīšana nebija lietderīga, jo MK noteikumu projekts paredz NVD darbības jautājumus. |
| 7. | Cita informācija | Nav |

Anotācijas II, III sadaļa – *projekts šo jomu neskar.*

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta noteikumu projektu „Slimību profilakses un kontroles centra nolikums” (VSS-167, 23.02.2012. Valsts sekretāru sanāksme, prot. Nr. 8 24. §), jo tiek izveidota jauna Veselības ministrijas padotības iestāde SPKC.  Ar SPKC izveidošanu saistītos tiesību aktu projektus izstrādās Veselības ministrija. |
| 2. | Cita informācija | Nav |

Anotācijas V, VI sadaļa – *projekts šo jomu neskar.*

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | NVD |
| 2. Projekta izpildes ietekme uz pārvaldes funkcijām | NVD funkcijas tiek sašaurinātas. |
| 3. Projekta izpildes ietekme uz pārvaldes  institucionālo struktūru.  Jaunu institūciju izveide | Atbilstoši MK rīkojumam Nr.101 ar 2012.gada 1.aprīli tiek izveidota jauna veselības ministra pakļautībā esoša tiešās pārvaldes iestāde Slimību profilakses un kontroles centrs. |
| 4. Projekta izpildes ietekme uz pārvaldes  institucionālo struktūru.  Esošu institūciju likvidācija | Atbilstoši MK rīkojuma Nr.101 2.punktam, ar 2012.gada 1.aprīli Latvijas Infektoloģijas centrs beidz pastāvēt. |
| 5. Projekta izpildes ietekme uz pārvaldes  institucionālo struktūru.  Esošu institūciju reorganizācija | Atbilstoši MK rīkojumam Nr.101 SPKC veiks tādus pārvaldes uzdevumus sabiedrības veselības jomā, ko līdz šim veica NVD, līdz ar to NVD tiek reorganizēts un tā funkcijas tiek sašaurinātas. |
| 6. Cita informācija | Nav |

Veselības ministre I.Circene

28.03.2012 10:54

917

I.Straume

Ilze.Straume@vm.gov.lv, 67876076